న్యూఢిల్లీ అక్టోబరు 31: ఆడిట్ చేసిన ఆదాయ పన్ను (ఐటీ) రిటర్న్ల ఇ-ఫైలింగ్ ఆఖరు తేదీని ప్రభుత్వం నవంబర్ 7 వరకూ పొడిగించింది. వివిధ వర్గాల నుంచి వచ్చిన విజ్ఞప్తితో ఈ నిర్ణయం తీసుకున్నట్టు కేంద్ర ప్రత్యక్ష పన్నుల బోర్డు సీనియర్ అధికారి ఒకరు ఈ విషయం చెప్పారు.పెద్ద మొత్తంలో ఆదాయం ఉండే వ్యక్తులు, వ్యాపార సంస్థలు ఆడిట్ ఆడిట్ చేయించిన అనంతరం తమ రిటర్న్లను ఇ-ఫైలింగ్ ద్వారా ఫైల్ చేస్తుంటాయి. ఈ రిటర్నుల దాఖలుకు సెప్టెంబరు 30 చివరి తేదీ. ఈ గడువును గతంలో అక్టోబరు నెలాఖరు వరకూ పొడిగించారు. జీఎస్టీ అమలు కారణంగా చార్టర్డ్ అకౌంటెంట్ల వద్ద అవసరమైన క్లరికల్ సిబ్బంది లేనందున ఈ గడువు మరింత పొడిగించాలని టాక్స్ ప్రాక్టీషనర్ల నుంచి విజ్ఞప్తులు రావడంతో సీబీడీటీ ఈ గడువును మరో వారం పొడిగిస్తూ నిర్ణయం తీసుకుంది.
newdhilly aktobaru 31: audit chesina aadaaya pannu (it) reternla i-filing aakharu teedeeni prabhutvam navambar 7 varakuu podiginchindi. vividha vargala nunchi vachina vignaptitoe ee nirnayam teesukunnattu kendra pratyaksha pannula bordu seanier adhikari okaru ee vishayam cheppaaru.pedda mottamlo aadaayam unde vyaktulu, vyapara samsthalu audit audit cheyinchina anantaram tama reternlanu i-filing dwara fail chestuntaayi. ee reternula daakhaluku septembaru 30 chivari tedee. ee gaduvunu gatamlo aktobaru nelakharu varakuu podiginchaaru. gst amalu kaaranamgaa charterd accountantla vadda avasaramaina clarical sibbandi lenanduna ee gaduvu marinta podiginchaalani tax practitionerla nunchi vignaptulu raavadamtho cbdt ee gaduvunu maro vaaram podigistuu nirnayam teesukundi.